b'\n_START_ARTICLE_\nDru\xc5\xbeinski zakonik\n_START_PARAGRAPH_\nDru\xc5\xbeinski zakonik je slovenski zakonik, ki zaobjema reformo dru\xc5\xbeinskega prava. Dr\xc5\xbeavni zbor Republike Slovenije ga je sprejel 16. junija 2011. Velika kontroverznost zaradi legalizacije posvojitev otrok v istospolne skupnosti je vodila do razpisa referenduma 25. marca 2012, na katerem je bil Dru\xc5\xbeinski zakonik ovr\xc5\xbeen.\n_START_SECTION_\nNaknadni zakonodajni referendum\n_START_PARAGRAPH_\nCivilna iniciativa za dru\xc5\xbeino in pravice otrok pod vodstvom Ale\xc5\xa1a Primca je vlo\xc5\xbeila zahtevo za razpis naknadnega referenduma, s katerim bi zavrgli sprejeti zakon.\n_START_SECTION_\nZbiranje podpisov\n_START_PARAGRAPH_\nCivilna iniciativa za dru\xc5\xbeino in pravice otrok je 1. septembra 2011 pri\xc4\x8dela z zbiranjem podpisov za referendum proti sprejemu Dru\xc5\xbeinskega zakonika. Pred odlo\xc5\xbeitvijo zbiranja podpisov zaradi zahteve po presoji na Ustavnem sodi\xc5\xa1\xc4\x8du so jih od 40.000 potrebnih zbrali 27.000.\n_START_SECTION_\nUstavna presoja izvedbe referenduma\n_START_PARAGRAPH_\nDr\xc5\xbeavni zbor je na Ustavno sodi\xc5\xa1\xc4\x8de naslovil zahtevo za obravnavanje o skladnosti izvedbe referenduma o Dru\xc5\xbeinskem zakoniku z ustavo. Ustavno sodi\xc5\xa1\xc4\x8de je zahtevo za presojo 27. decembra 2011 zavrglo in se do vsebine zakonika ni opredeljevalo. Po presoji Ustavnega sodi\xc5\xa1\xc4\x8da je Civilna iniciativa nadaljevala z zbiranjem podpisov in jih 6. januarja 2012 zbrala zadostno \xc5\xa1tevilo.\n_START_SECTION_\nZbrani podpisi in referendum\n_START_PARAGRAPH_\n3. februarja 2012 je Civilna iniciativa za dru\xc5\xbeino in pravice otrok vlo\xc5\xbeila podpise, zbrane za razpis referenduma._NEWLINE_Pred referendumom je dru\xc5\xbeinski zakonik podprlo ve\xc4\x8d slovenskih strokovnih organizacij: Zbornica klini\xc4\x8dnih psihologov, Oddelek za socialno pedagogiko in katedra za psihologijo Pedago\xc5\xa1ke fakultete v Ljubljani in Dru\xc5\xa1tvo psihologov._NEWLINE_Referendum je bil izveden 25. marca 2012. Za Dru\xc5\xbeinski zakonik je glasovalo 45\xc2\xa0% volivcev, proti pa 55\xc2\xa0% volivcev. Udele\xc5\xbeba je bila 30-odstotna.'